Z A P I S N I K

1.(konstituirajuće) sjednice Vijeća Gradske  četvrti Stenjevec
održane 24. lipnja 2021.
              Sjednica se održava u velikoj dvorani u prizemlju, u PU Susedgrad, Sigetje 2, s početkom u 10,00 sati.

Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), sjednici predsjedava pročelnica Gradskog ureda za mjesnu samoupravu Renata Šimon. 
Renata Šimon obratila se novoizabranim članovima Vijeća Gradske četvrti Stenjevec pozdravila ih i pozvala za započnu s radom. Čestitala im je na izbornom uspjehu i zaželjela uspješan i ugodan rad u ovom mandatu. Predstavila je voditeljicu Područnog odsjeka Gradske četvrti Stenjevec i djelatnike odsjeka koji će pomagati u radu Vijeća. Pozvala je nazočne  da na početku ovog skupa odaju počast Domovini.

        
(Himna Republike Hrvatske) 


Pozvala je nazočne da minutom šutnje odaju počast svim palim hrvatskim braniteljima i civilnim žrtvama Domovinskog rata.

       
(Trenuci šutnje) 

          
Neka im je vječna slava i hvala!

Renata Šimon obratila se nazočnima uvodnim govorom: 
          
Dame i gospodo,

          
Dopustite mi samo nekoliko riječi o značenju čina koji danas ovdje obavljamo.

            Konstituiranjem Vijeća Gradske četvrti Stenjevec započet će rad šestog saziva ovoga vijeća. Tijekom prethodnih dvadeset godina pet su saziva Vijeća dobro utrla put vama koji danas stupate na vijećničku dužnost i vi doista više nećete morati kretati ispočetka. 


Gradske četvrti i njihova vijeća u Gradu Zagrebu danas su afirmirana i nezaobilazna činjenica i vrijednost. Iza njih stoje velika i svima dobronamjernima dobro vidljiva ostvarenja u poboljšanju življenja u užim lokalnim zajednicama. U tom smislu i vi, kao novi vijećnici ove gradske četvrti, danas preuzimate čast, ali i ozbiljnu obavezu nastavljanja i daljnjeg unapređivanja rada Vijeća. Pritom ćete, kao i vaši prethodnici u proteklom mandatnom razdoblju, moći računati i na suradnju s vijećima mjesnih odbora, koja će vam predstavljati veliku pomoć i olakšanje. Iako tu suradnju neće uvijek biti lako postići, jer Vijeće neće moći odmah udovoljiti svim zahtjevima i očekivanjima iz mjesnih odbora, siguran sam da je ona itekako moguća pod uvjetom da vam svima i uvijek bude na umu naš osnovni zajednički cilj: omogućiti svakom građaninu našega grada podjednako dostojanstven, ugodan i siguran život. 


Dame i gospodo,

            Građani ove gradske četvrti povjerili su vama – baš kao i nama u gradskim tijelima – skrb o zadovoljavanju njihovih najvažnijih zajedničkih potreba. To su učinili jer vjeruju da mi to možemo dobro raditi. Opravdajmo to povjerenje. Prionimo poslu svim svojim snagama, bez uzmicanja pred problemima, ali i s maksimalnom uzajamnom snošljivošću i povjerenjem.

             Hvala vam na pozornosti i uspješan vam rad!
Renata Šimon navela je da je za konstituiranje Vijeća  Gradske četvrti Stenjevec potrebna je nazočnost većine od ukupno 19 članova  Vijeća. 


Evidentiranjem članova na ulazu u ovu dvoranu utvrđeno je da je nazočno 18 članova. 


Konstatiram da su ispunjeni uvjeti za konstituiranje Vijeća Gradske četvrti Stenjevec i otvaram konstituirajuću sjednicu Vijeća.

Za sjednicu Vijeća Gradske četvrti predložila je slijedeći: 
              


D N E V N I    R E D:


1. Osnivanje i izbor članova Mandatnog povjerenstva


2. Izvješće Mandatnog povjerenstva o provedenim izborima za članove Vijeća 

Gradske četvrti Stenjevec s prijedlogom za verifikaciju mandata članovima Vijeća - donošenje zaključka
     
3. Polaganje prisege članova Vijeća


4. Izbor predsjednika Vijeća


5. Izbor potpredsjednika Vijeća


6. Pitanja i prijedlozi

Zamolila je članove Vijeća Gradske četvrti da se izjasne o prihvaćanju predloženog dnevnog reda. Nakon glasovanja zahvalila se nazočnima i konstatirala da je dnevni red prihvaćen jednoglasno s 18 glasova „za“. 
Nakon usvajanja dnevnog reda Renata Šimon obratila se nazočnima slijedećim riječima:
„Dame i gospodo članovi vijeća,

u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 

Na temelju uvida u službene rezultate izbora članova Vijeća Gradske četvrti Stenjevec konstatiram da je najviše glasova dobila kandidacijska lista: MOŽEMO! – POLITIČKA PLATFORMA- ZAGREB JE NAŠ!- NOVA LJEVICA – NL- ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH- ZA GRAD te da je prvi izabrani član Vijeća na toj listi gospodin Ivan Zelenić. 


Prema tome, gospodin Ivan Zelenić nastavit će predsjedati sjednicom Vijeća Gradske četvrti

Dame i gospodo,


Ovim činom moje uvodno obraćanje završava te stoga pozivam gospodina Ivana Zelenića da nastavi voditi sjednicu, a zadužene stručne osobe iz Gradskog ureda za mjesnu samoupravu da u tome pomognu. 

Svima vam zahvaljujem, najsrdačnije vas pozdravljam i želim vam uspješan nastavak rada. Hvala!“
Ad/1.
Osnivanje i izbor članova Mandatnog povjerenstva
Ivan Zelenić se zahvalio pročelnici i pozdravio goste i sve članove Vijeća i naveo da Vijeće prelazi na prvu točku dnevnog reda. 

Radi nastavka daljnjeg rada u skladu s odredbama Poslovnika o radu Vijeća mora osnovati  Mandatno povjerenstvo koje će izraditi izvješće o provedenim izborima za članove Vijeća Gradske četvrti s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana. Zamolio je stručnu službu da svima uruči prijedlog zaključka o osnivanju i izboru članova Mandatnog povjerenstva što je i učinjeno. Na temelju članka 6./7. Poslovnika o radu Vijeća Gradske četvrti, predložio je  da za predsjednika Mandatnog  povjerenstva Vijeće izabere Gorana Furdek, a za članove Maju Mucko i Ivanu Kukor. Otvorio je raspravu o prijedlogu zaključka. 
Nije bilo prijavljenih za raspravu, zaključio je raspravu i stavio prijedlog na glasovanje. 
Konstatira se da je jednoglasno s 18 glasova „za“ usvojen slijedeći: 
 Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Gradske četvrti Stenjevec (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.


3. U Mandatno povjerenstvo biraju se:


za predsjednika: Goran Furdek;


za članove:       1. Maja Mucko  i




  2. Ivana Kukor .

Ivan Zelenić pozvao je Mandatno povjerenstvo da se povuče i pripremi Izvješće o provedenim izborima za članove Vijeća Gradske četvrti Stenjevec s prijedlogom za verifikaciju mandata članovima Vijeća. 
Članovima Vijeća podijeljeno je Izvješće mandatnog povjerenstva s Prijedlogom zaključka o prihvaćanju Izvješća o verifikaciji mandata članovima Vijeća. 


Ad/2.
Izvješće Mandatnog povjerenstva o provedenim izborima za članove Vijeća 

Gradske četvrti Stenjevec s prijedlogom za verifikaciju mandata članovima Vijeća - donošenje zaključka
Ivan Zelenić zamolio je predsjednika Mandatnog povjerenstva da podnese Izvješće. 

Predsjednik Mandatnog povjerenstva Goran Furdek pročitao je Izvješće. 
Ivan Zelenić otvorio je raspravu o Izvješću. 

Nije bilo prijavljenih za raspravu pa je predložio da Vijeće donese Zaključak o prihvaćanju izvješća Mandatnog povjerenstva o provedenim izborima i verifikaciji mandata članovima Vijeća.

Glasovanje o Prijedlogu. 

Konstatira se da je jednoglasno s 18 glasova „za“ usvojen slijedeći: 
Z A K LJ U Č A K

o Izvješću Mandatnog povjerenstva 
           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Gradske četvrti Stenjevec:


1. IVAN ZELENIĆ

MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

2. DINA VOZAB

MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

3. MARIN ŽIVKOVIĆ
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

4. MAJA MUCKO
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

5. GORAN FURDEK
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

6. DAVORKA HORVAT
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

7. TIN DUKANOVIĆ
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

8. DUBRAVKA RUSAN
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

9. MARIJANA NODILO
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

10. HANA MILJANIĆ
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

11. DANIJEL PERIĆ
MOST

12. NATKO FELBAR
MOST

13. IVANA KUKOR
MOST
14. FRANJO VRBIĆ
HRVATSKA DEMOKRATSKA ZAJEDNICA – HDZ

HRVATSKA SOCIJALNO – LIBERALNA STRANKA – HSLS

HRVATSKA STRANKA UMIROVLJENIKA – HSU

15. SLAVICA BILIĆ
HRVATSKA DEMOKRATSKA ZAJEDNICA – HDZ

HRVATSKA SOCIJALNO – LIBERALNA STRANKA – HSLS

HRVATSKA STRANKA UMIROVLJENIKA – HSU

16. SARA VUČIĆ
SOCIJALDEMOKRATSKA PARTIJA HRVATSKE – SDP

17. DAVOR STANKOVIĆ
SOCIJALDEMOKRATSKA PARTIJA HRVATSKE – SDP

18. GABRIELA TOMAZIĆ
DOMOVINSKI POKRET – DP

ZELENA LISTA

19. IVICA MARIĆ
DOMOVINSKI POKRET – DP

ZELENA LISTA


2. Ovaj će zaključak biti objavljen u Službenom glasniku Grada Zagreba.

Ad/3. 


Polaganje prisege članova Vijeća

 
Ivan Zelenić pozvao je izabrane članove Vijeća  da na temelju članka 8. Poslovnika o radu Vijeća Gradske četvrti Stenjevec polože prisegu na da nakon što pročita tekst prisege prozivat će abecednim redom članove vijeća, koji će potom ustajati i izgovarati riječ: PRISEŽEM.

(Pročitao je  tekst prisege)

„Prisežem, svojom čašću, da ću dužnost člana Vijeća Gradske četvrti obavljati savjesno i odgovorno i da ću se u svom radu pridržavati Ustava, zakona, Statuta i odluka Grada Zagreba te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti, Grada Zagreba i Republike Hrvatske“.

(proziva članove Vijeća)

· abecednim redom prezimena

1. SLAVICA BILIĆ

2. TIN DUKANOVIĆ

3. NATKO FELBAR

4. GORAN FURDEK

5. DAVORKA HORVAT

6. IVANA KUKOR

7. IVICA MARIĆ

8. HANA MILJANIĆ

9. MAJA MUCKO

10. MARIJANA NODILO

11. DANIJEL PERIĆ

12. DUBRAVKA RUSAN

13. DAVOR STANKOVIĆ

14. GABRIELA TOMAZIĆ

15. DINA VOZAB

16. FRANJO VRBIĆ

17. SARA VUČIĆ

18. IVAN ZELENIĆ

19. MARIN ŽIVKOVIĆ
Svi članovi osim Tina Dukanovića koji nije nazočan izgovorili su riječ „Prisežem“ nakon čitanja teksta prisege. 

Ivan Zelenić zamolio je nazočne da potpišu tekst prisege koji su dobili te da ga predaju djelatnicima Gradskog ureda za mjesnu samoupravu. 

Čestitao je Izabranim članovima Vijeća Gradske četvrti, čije smo mandate verificirali i zaželio im puno uspjeha u radu.

Ad/4. 
Izbor predsjednika Vijeća
            Prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

            Zamolio je zaposlenike Gradskog ureda za mjesnu samoupravu da uruče prijedloge svim članovima Vijeća, a članove molim da ih predaju ispunjene.


I. prijedlog kandidata za predsjednika Vijeća gradske četvrti podnijeli su članovi Vijeća:

    1.Marin Živković
     2.Maja Mucko
    3.Goran Furdek
    4.Davorka Horvat
    5.Marijana Nodilo
    6. Hana Miljanić

    7. Dubravka Rusan
    koji za predsjednika Vijeća predlažu Ivana Zelenić, iz političke stranke „Zagreb je naš“. 
    Nije bilo drugih prijedloga. 
   Ivan Zelenić otvorio je raspravu o prijedlogu. Nije bilo prijavljenih za raspravu.



Budući da se predsjednik bira javnim glasovanjem, zamolio je da se dizanjem ruku Vijeće izjasni o podnijetom prijedlogu za predsjednika Vijeća. Podsjetio da je za izbor potrebna većina glasova svih članova Vijeća.


Konstatirao je da je većinom glasova i to s 13 glasova „za“, 1 glasom „protiv“ i 4 „suzdržana“  usvojen slijedeći: 
Z A K LJ U Č A K

o izboru predsjednika Vijeća Gradske četvrti Stenjevec


1. Za predsjednika Vijeća Gradske četvrti Stenjevec izabran je Ivan Zelenić.


2. Ovaj će zaključak biti objavljen u Službenom glasniku Grada Zagreba.

Ad/5.
Izbor potpredsjednika Vijeća
Ivan Zelenić naveo je da prema članku 15. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.

            Prema članku 16. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

             Molim zaposlenike Gradskog ureda za mjesnu samoupravu da uruče prijedloge svim članovima Vijeća, a članove molim da ih predaju ispunjene.

I. prijedlog kandidata za potpredsjednika Vijeća gradske četvrti podnijeli su članovi Vijeća:

    1.Marin Živković
    2.Maja Mucko
    3.Goran Furdek 
    4.Davorka Horvat
    5. Marijana Nodilo
   6. Dubravka Rusan

   7. Ivan Zelenić
    koji za potpredsjednika Vijeća predlažu Dinu Vozab.
Nije bilo drugih prijedloga. Ivan Zelenić otvorio je raspravu. Nije bilo prijavljenih za raspravu.
Zaključio je raspravu.

Ivan Zelenić naveo je  da se potpredsjednik bira javnim glasovanjem, i zamolio je nazočne  da se dizanjem ruku izjasne o podnijetim prijedlozima za potpredsjednika Vijeća. 
Konstatira se da je s 13 glasova „za“, 5 „suzdržanih“usvojen slijedeći: 

Z A K LJ U Č A K

o izboru potpredsjednika Vijeća Gradske četvrti Stenjevec


1. Za potpredsjednicu Vijeća Gradske četvrti Stenjevec izabrana je Dina Vozab.


2. Ovaj zaključak bit će objavljen u Službenom glasniku Grada Zagreba.

Ad/6.
Pitanja i prijedlozi 
Ivan Zelenić  podsjetio da ste svi dužni zaposlenicima Gradskog ureda za mjesnu samoupravu predati popunjene upitnike i izjave te potpisane prisege. Dao je riječ članu VGČ Marinu Živkoviću. 
Marin Živković zatražio je od stručne službe da pripreme za sve članice i članove VGČ Stenjevec  slijedeće:

1. Popis i opis poslova zaposlenih u Područnom uredu

2. Financijski plan i izmjene u 2021., Plan komunalnih aktivnosti i malih komunalnih akcija i izmjene u 2021. 

3. Izvješće o realizaciji radova iz Plana komunalnih aktivnosti i Malih komunalnih akcija za četvrt i sve mjesne odbore - izvršene i započete aktivnosti u 2021.

4. Izvješće o provedenim nabavama i ugovore s izvođačima u 2021.

5. Troškovnici za sve komunalne aktivnosti i male komunalne akcije

6. Popis svih prostora u nadležnosti mjesne samouprave

7. Zapisnici sa sjednica VGČ u 2021.

8. Ugovori o zakupu prostora MO-a, gradskih prostora, zemljišta i prostora danih Gradu na upravljanje

9. Pristupni podaci službenoj e-mail adresi gradske četvrti

10. Pristupni podaci web stranici Portal aktivnosti grada Zagreba

Davor Stanković postavio je pitanje u kojoj su fazi akcije izgradnje DV, bazena, doma zdravlja, da se dostavi na uvid izvješće dokle su otišle pripreme, da li su ishođene sve dozvole i da li su riješeni imovinsko pravni odnosi, da se dostavi izvješće koliko je sredstava utrošeno na realizaciju tih projekata, koja su planirana sredstva za izvođenje tih projekata i plan dovršetka tih objekata.  (Dostavit će pitanje u pisanom obliku). 







Dovršeno u 11, 05. 

Napomena: Sjednica je fonografski snimana. 

Zapisničar: 






PREDSJEDNIK

Jadranka Gobac





    Ivan Zelenić
